Exqrch/javanese-Komodo-pixelgpt huggingface dataset:
Panggunaan emas ing babagan monetèr lan kauwangan dhedhasar pangaji monetèr absolut saka emas iku dhéwé marang manéka valuta ing saindhenging donya, sanadyan kanthi resmi ing bursa komoditas donya, rega emas dicantumaké ing valuta dolar Amérika
Wangun panggunaan emas ing babagan monetèr lazimé wujud bulion utawa batangan emas ing manéka ékan bobot gram tekan kilogram.
Pérak Pérak yakuwi sawijining unsur kimia jroning tabel périodik kang nduwèni lambang Ag lan nomer atom 47
asalé lambangé saka basa Latin "Argentum"
Pérak iku logam transisi empuk, putih, gilap
Pérak duwé konduktivitas listrik lan panas paling dhuwur ing antarané kabèh logam, mineral lan ing wangun bébas
Logam iki bisa dipigunakaké kanggo koin, perhiasan, paralatan meja, lan fotografi.
Nitrogen Nitrogèn utawa Zat lemes iku unsur kimia ing tabel périodik kang duwé lambang N lan nomer atom 7
Lumrahé tinemu minangka gas tanpa warna, tanpa ganda, tanpa rasa lan wujud gas diatomik dudu logam kang stabil, angèl banget réaksi karo unsur utawa senyawa liyané
Dijenengi zat lemas amarga zat iki duwé sipat males, ora aktif réaksi karo unsur liyané
Nitrogen ana 78,08% persèn saka atmosfir Bumi lan ana ing akèh jaringan urip
Zat lemas mbentuk akèh senyawa wigati kaya ta asem amino, amonia, asem nitrat, lan sianida
Nitrogèn iku dat non logam, kanthi èlèktronegatifitas 3.0
Duwé 5 èlèktron ing kulit paling njaba
Mula iku trivalèn ing sapérangan gedhé senyawa
Nitrogèn ngembun ing suhu 77K (-196oC) ing tekanan atmosfir lan mbeku ing suhu 63K (-210oC)
Nitrogèn (Latin "nitrum", Basa Yunani "Nitron" ateges "soda asli", "gen", "pambentukan") kanthi resmi tinemu déning Daniel Rutherford ing taun 1772, kang nyebut "udara beracun" utawa "udara tetep"
Pangetauan yèn ana pecahan udara kang ora mbantu ing pembakaran wis dingertèni déning ahli kimia wiwit akir abad kaping 18
Nitrogèn uga dikaji ing wektu kang mèh padha déning Carl Wilhelm Scheele, Henry Cavendish, lan Joseph Priestley, kang nyebutaké minangka "udara kaobong" utawa "udara wis flogistat"
Gas nitrogèn cukup lemes saéngga dijenengi déning Antoine Lavoisier minangka "azote", tinimbang tetembungan Yunani αζωτος kang maksudé "ora duwé nyawa"
Istilah mau wis dadi jenengé nitrogèn ing tetembungan Prancis lan sabanjuré mawiyar ing basa-basa liyané
Senyawa nitrogèn dingertèni wiwit Zaman Pertengahan Éropah
Ahli alkimia ngertèni asem nitrat minangka "aqua fortis"
Campuran asem hidroklorik lan asem nitrat dijenengi "akua regia", kang diakoni amarga kamampuané kanggo nglarutaké emas
Kagunaan senyawa nitrogèn ing tetanèn lan perusahaan ing awalé yaiku ing wangun kalium nitrat, mligi ing pangasilan serbuk panjeblug (garam mesiu), lan sabanjuré, minangka baja lan uga stok panganan ternak kimia
Hidrida utama nitrogèn yaiku amonia (NH3) sanadyan hidrazina (N2H4) uga akèh tinemu
Amonia duwé sipat basa lan kalarut sapérangan ing banyu mbentuk ion ammonium (NH4+)
Amonia cuwèr sabeneré sithik amfiprotik lan mbentuk ion ammonium lan amida (NH2-); kaloroné dikenal minangka garam amida lan nitrida (N3-), nanging kaurai ing banyu
Gugus bébas amonia karo atom hidrogèn tunggal utawa gandha dijenengi amina
Rantè, ali-ali utawa struktur hidrida nitrogèn kang luwih gedhé uga dimangertèni nanging ora stabil
Nitrogèn wujud unsur kunci ing asem amino lan asem nukleat, lan iki ndadèkaké nitrogèn wigati kanggo kabèh kauripan
Protein disusun saka asem-asem amino, sauntara asem nukleat dadi salah siji komponèn pambentuk DNA lan RNA
Polong-polongan, kaya ta kedhelè, bisa nangkep nitrogèn kanthi langsung saka atmosfer amarga simbiosis karo bakteri bintil oyot.
Ana 2 isotop Nitrogèn kang stabil yaiku: 14N dan 15N
Isotop kang paling akèh yaiku 14N (99.634%), kang diasilaké ing lintang-lintang lan kang saluwihé yaiku 15N
Ing antarané sepuluh isotop kang diasilaké kanthi sintetik, 1N duwé paruh wektu suwéné 9 menit lan kang saluwihé padha utawa luwih cilik saka itu
Limbah baja nitrat wujud jalaran utama pancemaran banyu kali lan banyu ngisor lemah.Senyawa kang ngandhut siano(-CN) ngasilaké garam kang beracun banget lan bisa njalari patining kéwan lan manungsa.
Hèliyum Hèliyum (Helium, He) iku unsur kimia kang ora duwé warna, ora ngganda, ora ana rasané, ora ngandhut racun, mèh inert, monatomik, lan wujud unsur sepisanan ing seri gas mulia ing tabel périodik lan nduwé nomer atom 2
Titik umub lan titik leburé paling asor tinimbang unsur-unsur liya lan mung ana ing wangun gas kejaba ing kaanan "ekstrem"
Kaanan ekstrem uga diperlokaké kanggo nyiptakaké sithik senyawa helium, kang kabèh ora stabil ing suhu lan tekanan standar
Helium nduwé isotop stabil kaloro kang langka kang karan helium-3
Sifat saka cuwèran varitas helium-4; helium I lan helium II; wigati kanggo para panliti kang nyinaoni mekanika kuantum (mligi ing fenomena superfluiditas) lan kanggo panliti kang nggolèki èfèk nyeraki suhu nol absolut kang didarbèni benda (kaya ta superkonduktivitas)
Helium iku unsur angka loro paling akèh lan paling ènthèng ing jagad raya lan salah siji unsur kang diciptakaké nalika nukleosintesis Big Bang
Ing Jagad Raya modhèren mèh kabèh helium anyar diciptakaké ing prosès fusi nuklir hidrogen ing njeron lintang
Ing Bumi, unsur iki diciptakaké déning paluruhan radioaktif saka unsur kang luwih abot (partikel alfa ya iku nukleus helium)
Sawisé panciptaané, sebagéyané kakandhut ing udara (gas alami) ing konsèntrasi tekan 7% volume
Helium dimurnèkaké saka udara déning prosès pamisahan suhu asor kang karan distilasi fraksional
Ing taun 1868, astronom Prancis Pierre Janssen ndhétèksi sepisanan helium minangka signatur garis spektral kuning kang ora diweruhi saka cahya saka grahana srengéngé
Wiwit wektu iku kandhutan helium gedhé akèh tinemu ing ladhang gas alam ing Amérika Sarékat, kang wujud panyedya gas gedhé dhéwé
Helium dipigunakaké ing kryogenik, sistem ambegan laut jero, kanggo ngadhemaké magnet superkonduktor, ing "helium dating", kanggo mlembungké balon, kanggo ngangkat kapal udara lan minangka gas pangreksa kanggo panggunaan indhustri (kaya ta "arc welding") lan panuwuhan wafer silikon)
Yèn wong nyedhot sithik gas iki bakal njalari owahing sauntara kualitas swarané.
Tembaga Tembaga minangka unsur kimia; gadhah simbol Cu (saking Latin: "cuprum") lan nomer atom 29
Menika alus, lentur, lan kemrèk logam kanthi konduktivitas termal lan konduktivitas listrik ingkang dhuwur
Permukaan resik tembaga ingkang nembe kabuka gadhah warni jingga-kemerahan
Tembaga dipun-ginakaken minangka konduktor panas lan listrik, minangka bahan bangunan, lan minangka bagean saking macem-macem campuran paduan logam, kados ta sterling silver ingkang dipun-ginakaken ing perhiasan, cupronickel kangge damel piranti laut lan uang, lan constantan kangge dipun-ginakaken ing strain gauge lan termokopel kangge ukuran suhu
Tembaga, perak, lan emas wonten ing golongan 11 ing tabel periodik; tigang logam menika gadhah siji elektron s-orbital ing ndhuwur lapisan d-kulit elektron ingkang sampun kebak lan dipunkarakteristikaken kanthi keluwesan keuletan ingkang dhuwur, konduktivitas listrik lan panas
Lapisan d-kulit ingkang sampun kebak wonten ing elemen-elemen menika sethithik maringi kontribusi dhateng interaksi antaratomi, ingkang dominan dipunpengaruhi déning elektron-elektron s liwat ikatan logam
Beda kaliyan logam ingkang gadhah lapisan d ingkang boten sampurna, ikatan logam ing tembaga kurang karakter kovalen lan lumrahé ringkih
Panyinaon menika nerangaken kenapa kekerasan tembaga kirang lan keuletanipun dhuwur ing kristal tunggal
Ing skala makroskopis, pengenalan cacat sing suwe ing kristal kisi, kados ta watesan biji-biji, nyegah aliran bahan ingkang dipunbebani stres, saéngga ningkataken kekerasanipun
Amargi saking punika, tembaga umume dipunsayogakaken wonten ing wangun polikristalin ingkang gadhah kekuatan langkung dhuwur tinimbang wangun monokristalin
Kalembutan tembaga nderekaken konduktivitas listrikipun ingkang dhuwur () lan konduktivitas panas ingkang ugi dhuwur, nomer kalih (mung kalah karo perak) ing antawisipun logam murni ing suhu kamar
Amargi resistivitas dhateng transpor elektron ing logam ing suhu kamar utamanipun asal saking paburenan elektron dhateng vibrasi termal ing kisi, ingkang relatif alit ing logam alus
Densitas arus maksimal ingkang kenging dipunijini kanggé tembaga ing udhara mbukak kirang langkung , ing ndhuwuripun wiwit panas kanthi kalebu.
Arizona Arizona (: /ˌærɪˈzoʊnə, ˌerɪ-/) iku praja Amérika Sarékat kang dumunung ing kidul-kulon
Kutha krajan lan kutha gedhé dhéwé yaiku Phoenix
Lima kutha gedhé dhéwé liyané yaiku are Tucson, Mesa, Chandler, Glendale, lan Scottsdale
Arizona iku minangka nomer 48 lan pungkasan saka praja ing Amérika Dharatan kang gabung menyang Union, yaiku ing tanggal 14 Fèbruari, 1912
Arizona misuwur kanthi iklim ara-ara, panas banget ing mangsa panas lan amangsa anyep kang sedheng, lan tlatah dhataran dhuwur ing sisih lor kanthi alas pinus lan lemah pagunungan kanthi hawa kang luwih asrep tinimbang ing tlatah ara-ara kang luwih cendhèk
Populasi ing sasi Juli, 2006 nuduhaké yèn Arizona minangka praja kang tuwuh paling rikat ing Amérika Sarékat, ngluwihi tuwuhing praja Nevada kang sadurungé minangka praja kang paling rikat tuwuhing kang ndunungi
Arizona iku saka patang praja pojok ("Four Corners")
Nagara iki wewatesan karo New Mexico, Utah, Nevada, California, nyénggol Colorado, lan duwé tapel wates internasional karo nagara bag'eyan Sonora lan Baja California ing Meksiko
Saliyané Grand Canyon, akèh alas taman nasional lan konsèrvasi kang dumunung ing praja iki
Arizona dumunung ing sisih kulon minangka salah siji praja pojok ing Amérika Sarékat
Arizonaiku nomer enenm paling jembar, sawisé New Mexico lan sangisoré Nevada
Saka jembar watara , 15% diduwèni déning privat
Sisané wujud alas umum lan taman, papan rékréasi lan reservasi kang ndunungi asli
Amarga jembaré wewengkon lan variasi èlevasiné, praja iki duwé kondisi iklim lokal kang manéka warna
Arizona duwé curah udan rata-rata taunan , Dhémografi
Ing taun 2006, Arizona duwé populasi 6,166,318 jiwa, yaiku panambahan 213,311, utawa 3.6%, saka taun sadurungé lan panambahan 1,035,686 jiwa, utawa 20.2%, wiwit taun 2000.
Arkansas Arkansas ( [ˈɑɹkn̩ˌsɑː]) iku praja ing Amérika Sarékat sing dumunung ing sisih kidul
Arkansas wewatesan karo enem praja liya lan ing sisih wétan racaké wewatesan karo Kali Mississippi
Kaanan géografis praja iki awujud tlatah gunung-gunung Pagunungan Ozarks lan Pagunungan Ouachita, ing sisih wétan awujud dhataran cendhèk sadawaning Kali Mississippi
Kutha krajan lan kutha kang paling akèh sing ndunungi ya iku Little Rock, dunungé ing tengah-tengah praja iki
Georgia (praja) Georgia (: /ˈdʒɔɹdʒə/) iku praja ing Amérika Sarékat lan minangka salah siji saka telulas koloni sing ngraman marang kakuwasan Inggris ing Perang Revolusi AS
Praja iki minangka praja pungkasan saka telulas koloni kanggo minangka koloni, ing taun 1733, lan minangka praja kapapat sing ngratifikasi konstitusi AS, ing tanggal 2 Januari, 1788.
Florida Florida (: /ˈflɒrɪdə/) iku praja ing Amérika Sarékat dumunung ing sisih kidul-wétan
Tlatah praja iki racaké awujud jasirah utawa ujung gedhé kanthi Lempongan Meksiko ing sisih kulon lan Samodra Atlantik ing sisih wétan
Florida duwé iklim subtropis; lan ing tlatah sisih kidul iklim tropis
Florida dijenengaké déning Juan Ponce de León, sing ndharat ing jasirah iki tanggal 2 April, 1513, sajeroning Pascua Florida (Spanyol tumrap Paskah kebak kembang utawa "Flowery Easter", tegesé mangsa Paskah)
Florida iku praja nomer papat paling padhet sing ndunungi Amérika Sarékat.
Pilihan umum lègislatif Indonésia 2009 px;"> Rokèt Falcon 9 kaping pisan ing pandharatané Seri Pulitik #ALIH Pilihan umum Legislatif Indonésia 2009 (Pemilu Legislatif 2009) iku rerangkèn saka Pemilu 2009, lan dijadwalaké ing tanggal 9 April 2009 (sadurungé dijadwalaké tanggal 5 April, nanging banjur diundur) Pemilu Legislatif 2009 bakal milih anggota DPR, DPD, DPRD Provinsi, lan DPRD Kabupatèn/Kutha kanggo mangsa kalungguhan 2009-2014
Tanggal 7 Juli 2008, Komisi Pemilihan Umum mbiwara pratélan parté sing dinyatakaké lolos verifikasi faktual kanggo mèlu Pemilu 2009
Wolulas saka 34 parté nasional sing diumumaké wujud parté pulitik anyar sing pisanan mèlu Pemilu
Ing ngisor iki pratélan jeneng 34 parté peserta Pemilu Legislatif 2009 lan nomer uruté (tandha * nuduhaké parté lawas)
Miturut putusan Pengadilan Tata Usaha Nagara (PTUN) DKI Jakarta No
104/VI/2008/PTUN.JKT sing ngabulaké gugatan 4 parté pulitik peserta Pemilu 2004 kanggo dadi peserta Pemilu 2009, KPU ngukuhaké parté-parté pulitik mau minangka peserta Pemilu 2009: Parté lokal ing Acèh
KPU uga mbiwara 6 parté lokal ing Nanggroe Acèh Darussalam: Laladan pamilihan
Laladan pamilihan sajeroning Pilihan umum Anggota DPR yaiku provinsi utawa gabungan provinsi, kanthi gunggung total akèhé 77 laladan pamilihan
Gunggung kursi kanggo saben laladan pamilihan watara 3-10 kursi, sing ditemtokaké miturut cacahing sing ndunungi
Survei-survei nasional sing diayahi déning lembaga-lembaga survei ing taun 2007 lan 2008 nuduhaké telung papan paling dhuwur kamungkinan bakal dipirebutaké déning PDI Perjuangan, Parté Golkar, lan Parté Dhémokrat, banjur disusul déning parté-parté Islam kaya PKS, PKB, PAN, lan PPP, sarta parté anyar Hanura
Asil pangitungan rikat ("quick count")
Tabel asil sauntara miturut itungan "quick count
Katrangan: LSI (1): Lembaga Survei Indonésia LSN: Lembaga Survei Nasional LSI (2): Lingkaran Survei Indonésia CIRUS: CIRUS Surveyors Group Asil resmi
Ing ngisor iki asil swara lan kursi parté pulitik peserta Pemilu Legislatif Indonésia 2009 miturut panetepan Komisi Pemilihan Umum tanggal 9 lan 13 Mèi 2009
Cacah swara sah: 104.099.785#ALIH Cacah swara ora sah: 17.488.581#ALIH Cacah pamilih: 121.588.366#ALIH Cacah pamilih kadaftar: 171.265.441#ALIH Cacah sing ora milih: 49.677.075
Parté Karya Peduli Bangsa Parté Karya Peduli Bangsa utawa PKPB iku parté pulitik peserta Pilihan umum Indonésia 2004 sing diadegaké tanggal 9 September 2002 ing Jakarta, Indonésia
Parté iki dipangajengi R
Hartono lan sekjen Ary Mardjono
Saka kasil Pemilu 2004, PKPB duwé 2 wakil ing DPR RI.
Parté Damai Sejahtera Parté Damai Sejahtera utawa kondhang kanthi jeneng PDS, iku parté pulitik Indonésia, kang duwé asas Pancasila lan aji-aji Kristen
PDS madeg tanggal 1 Oktober 2001, dipangajengi Dr
Ruyandi Hutasoit, Sp.U, MA
Parté kang lagi sapisan mèlu Pemilu taun 2004 iki, olèh swara 2,13% (2.414.254) saka gunggung swara total lan éntuk 12 kursi ing DPR.
Parté Dhémokrat Parté Dhémokrat iku parté pulitik Indonésia kang dibawahi Susilo Bambang Yudhoyono
Diadegaké tanggal 9 September 2001 lan disahaké tanggal 27 Agustus 2003, parté iki pisanan mèlu pemilu taun 2004 lan olèh swara 7,45% (8.455.225) saka total swara lan éntuk 57 kursi ing DPR.
Parté Peduli Rakyat Nasional Parté Peduli Rakyat Nasional iku parté pulitik ing Indonésia saka basis pendhukung nasionalis
Parté iki diadegaké tanggal 20 Januari 2006 kanthi 28 kapengurusan ing tingkat provinsi lan 16 ing tingkat kabupatèn utawa kutha
Tokoh utama saka parté iki yaiku Sutan Raja DL Sitorus, kanthi kalungguhan Ketua Majelis Pertimbangan Pusat.
Parté iki lolos verifikasi administratif KPU kanggo mèlu Pemilu 2009 sing diumumaké tanggal 31 Mèi 2008.
Parté Keadilan dan Persatuan Indonésia Parté Keadilan dan Persatuan Indonésia iku parté pulitik ing Indonésia
Parté iki didhéklarasèkaké ing Jakarta tanggal 15 Dhésèmber 1999
PKPI pisanan mèlu Pemilu 1999.
Parté Amanat Nasional Parté Amanat Nasional utawa kerep dicekak PAN iku parté pulitik ing Indonésia
Parté iki madeg tanggal 23 Agustus 1998 lan disahké tanggal 27 Agustus 2003.
Parté Persatuan Pembangunan Parté Persatuan Pembangunan (PPP) iku parté pulitik ing Indonésia
Wektu didhéklarasèkaké tanggal 5 Januari 1973 parté iki minangka kasil gabungan saka patang parté kaagamaan yaiku Parté Nadhatul Ulama (NU), Parté Serikat Islam Indonésia (PSII), Perti lan Parmusi
Ketua sauntara wektu iku yaiku H.M.S Mintaredja SH
Panggabungan kapapat parté kaagamaan mau diangkah kanggo mrasajakaké sistem kepartéan ing Indonésia sajeroning ngadhepi Pilihan umum pisanan ing kala Orde Baru taun 1973
Jabatan ketua umum wiwitané awangun presidium sing dumadi saka KH Idham Chalid minangka Présidhèn Parté sarta Mintaredja, Th M Gobel, Rusli Halil, lan Masykur minangka wakil présidhèn parté.
Parté Golongan Karya Parté Golongan Karya (Parté GOLKAR) iku parté pulitik ing Indonésia
Parté GOLKAR diwiwiti kanthi lairé Sekber GOLKAR ing kala pungkasan papréntahan Présidhèn Soekarno, yaiku ing taun 1964 déning Angkatan Dharat kanggo nandhingi prabawa Parté Kuminis Indonésia sajeroning kancah pulitik
Sabanjuré, Sekber GOLKAR owah dadi Golongan Karya sing dadi salah siji organisasi peserta Pemilu
Ketua Umum DPP Golkar
Aburizal Bakrie & Agung Laksono
Parté Kebangkitan Bangsa Parté Kebangkitan Bangsa, iku parté pulitik ing Indonésia
Parté iki diadegaké ing Jakarta tanggal 29 Rabi'ul awal taun 1419 Hijriyah / 23 Juli 1998 sing didhéklarasèkaké déning para kyai-kyai Nahdlatul Ulama, (MUNASIR ALI, ILYAS RUCHIYAT, ABDURRAHMAN WAHID, A
Parté Bulan Bintang Parté Bulan Bintang (PBB) iku parté pulitik ing Indonésia sing duwé asas Islam lan nganggep dhiriné minangka parté penerus Masyumi sing naté jaya ing kala Orde Lama
Parté Bulan Bintang diadegaké tanggal 17 Juli 1998
Parté iki wis mèlu pemilu kaping pindho yaiku Pemilu taun 1999 lan 2004
Sajeroning pemilu 2004 parté iki mung menangaké 2.970.487 pamilih (2,62%) lan éntuk 11 kursi ing DPR.
Parté Matahari Bangsa Parté Matahari Bangsa iku parté pulitik ing Indonésia sing diadegaké tanggal 26 November 2006 déning kader anom Muhammadiyah kanthi azas Islam
Sanadyan mangkono, parté iki dudu péranganing Muhammadiyah
Parté iki wis lolos verifikasi administrasi Komisi Pemilihan Umum kanggo mèlu Pemilu 2009
Ketua Umumné yaiku Imam Addaruquthni.
Kimia organik Kimia organik iku pacabangan studi èlmiyah saka èlmu kimia ngenani struktur, sipat, komposisi, réaksi, lan sintesis senyawa organik
Senyawa organik diwangun mligi déning karbon lan hidrogen, lan bisa ngandhut unsur-unsur liya kaya ta nitrogèn, oksigèn, fosfor, halogen lan wlirang
Dhéfinisi asli saka kimia organik iki asalé saka kasalahpahaman yèn kabèh senyawa organik mesthi asalé saka organisme urip, nanging wis dibuktèkaké yèn ana sapérangan pangecualian
Malah sabeneré, kauripan uga gumantung banget ing kimia anorganik; minangka conto contoh, akèh enzim kang ndhasaraké kerjané ing logam transisi kaya ta wesi lan tembaga, uga untu lan balung kang komposisiné wujud campuran saka senyama organik uga anorganik
Conto liyané ya iku larutan HCl, larutan iki duwé peran gedhé ing prosès pancernan panganan kang mèh kabèh organisme (mligi organisme tingkat dhuwur) migunakaké larutan HClHCL kanggo nyerna panganané, kang uga digolongaké ing senyawa anorganik
Ngenani unsur karbon, kimia anorganik racaké ana kaitané karo senyawa karbon kang prasaja kang ora ngandhut ikatan antar karbon upamané oksidaoksida, garamgaram, asamasam, karbidkarbid, lan mineralmineral
Nanging prakara iki ora ateges yèn ora ana senyawa karbon tunggal ing senyawa organik upamané metan lan turunané
Kimia organik minangka sawijining èlmu kanthi umum disarujuki wis diwiwiti ing taun 1828 kanthi sintesis urea organik déning Friedrich Woehler, kang kanthi ora sengaja nguapaké larutan amonium sianat NH4OCN
Pilihan umum ing Indonésia Seri Pulitik #ALIH Pilihan umum (pemilu) ing Indonésia wiwitané ditujokaké kanggo milih anggota lembaga perwakilan, yaiku DPR, DPRD Provinsi, lan DPRD Kabupatèn/Kutha
Sawisé amandemen kapapat UUD 1945 ing taun 2002, pamilihan présidhèn lan wakil présidhèn (pilpres), sing mauné diayahi déning MPR, disepakati diayahi langsung déning rakyat saéngga pilpres dilebokaké sajeroning rezim pemilu
Pilpres minangka péranganing pemilu dianakaké sepisanan ing Pemilu 2004
Ing Pemilu taun 2007, miturut Undang-Undang Nomor 22 Taun 2007, pamilihan kepala laladan lan wakil kepala laladan (pilkada) uga dilebokaké minangka péranganing rezim pemilu
Ing tengah masarakat, istilah "pemilu" luwih kerep tegesé pemilu lègislatif lan pemilu présidhèn lan wakil présidhèn sing dianakaké saben 5 taun sapisan
Sadawaning sajarah Indonésia, wis kaping 9 pemilu lègislatif, yaiku ing taun 1955, 1971, 1977, 1982, 1987, 1992, 1997, 1999, lan 2004
"Artikel utama: Pilihan umum Indonésia 1955" Pemilu 1955
Pemilu pisanan dianakaké taun 1955 kanggo milih anggota-anggota DPR lan Konstituante
Pemilu iki kerep ingaran kanthi jeneng Pemilu 1955, lan disiapaké ding papréntahan Mahamantri Ali Sastroamidjojo
Nanging, Ali Sastroamidjojo mundur lan wektu pamungutan swara, kepala papréntahan wis dicekel déning Perdhana Mantri Burhanuddin Harahap
Miturut angkahé, Pemilu 1955 dipérang dadi rong babak, yaiku: Limang parté gedhé ing Pemilu iki yaiku Parté Nasional Indonésia, Masyumi, Nahdlatul Ulama, Parté Kuminis Indonésia, lan Parté Syarikat Islam Indonésia
"Artikel utama: Pilihan umum Indonésia 1971" Pemilu 1971
Pemilu sabanjuré dianakaké taun 1971, persisé tanggal 5 Juli 1971
Pemilu iki Pemilu pisanan ing jaman "orde baru", lan diiloni déning 10 parté pulitik
Limang parté gedhé sajeroning Pemilu iki yaiku Golongan Karya, Nahdlatul Ulama, Parmusi, Parté Nasional Indonésia, lan Parté Syarikat Islam Indonésia
Ing taun 1975, liwat anané Undang-Undang Nomor 3 Taun 1975 bab Parté Pulitik lan Golkar, dianakaké fusi (panggabungan) parté-parté pulitik, dadi mung loro parté pulitik (yaiku Parté Persatuan Pangyasa lan Partai Demokrasi Indonésia) lan siji Golongan Karya
Pemilu "Orde Baru" (1977-1997)
Pemilu-Pemilu sabanjuré dianakaké taun 1977, 1982, 1987, 1992, lan 1997
Pemilu-Pemilu iki dianakaké sangisoré papréntahan Présidhèn Soeharto
Pemilu-Pemilu iki kerep diarani "Pemilu Orde Baru'"
Miturut peraturan Fusi Parté Pulitik taun 1975, Pemilu-Pemilu mau mung diiloni loro parté pulitik lan siji Golongan Karya
Pemilu-Pemilu mau kabèh dimenangaké déning Golongan Karya
Ing ngisor iki tanggal-tanggal dianakaké pamungutan swara ing Pemilu kalamangsa iki
"Artikel utama: Pilihan umum Indonésia 1999" Pemilu 1999
Pemilu sabanjuré, sisan Pemilu pisanan sawisé orde baru runtuh, yaiku Pemilu 1999 dianakaké taun 1999 (tanggal 7 Juni 1999) ing sangisoré papréntahan Présidhèn BJ Habibie lan diiloni déning 48 parté pulitik
Limang parté gedhé sajeroning Pemilu 1999 yaiku Partai Demokrasi Indonesia Perjuangan, Parté Golkar, Parté Persatuan Pangyasa, Parté Kebangkitan Bangsa, lan Parté Amanat Nasional
Sanajan Partai Demokrasi Indonesia Perjuangan nggayuh swara paling akèh (kanthi swara watara 35 persèn), sing diangkat dadi présidhèn dudu calon saka parté iku, yaiku Megawati Soekarnoputri, nanging saka Parté Kebangkitan Bangsa, yaiku Abdurrahman Wahid (Wektu iku, Megawati mung dadi calon Présidhèn)
Bab iki bisa kadadéan amarga Pemilu 1999 mung kanggo milih anggota MPR, DPR, lan DPRD, déné pamilihan Présidhèn lan wakil Présidhèn diayahi déning anggota MPR
"Artikel utama: Pilihan umum Indonésia 2004" Pemilu 2004.
Ing Pemilu Legislatif 2004, saliyané milih anggota DPR, DPRD Provinsi, lan DPRD Kabupatèn/Kutha, rakyat uga bisa milih anggota DPD, sawijining lembaga perwakilan anyar sing diangkah bakal makili kapentingan laladan
"Artikel utama: Pilihan umum Legislatif Indonésia 2009" Pemilu 2009
Pilihan umum Legislatif Indonésia 2009 (Pemilu Legislatif 2009) iku rerangkèn saka Pemilu 2009, lan dijadwalaké ing tanggal 9 April 2009 (sadurungé dijadwalaké tanggal 5 April, nanging banjur diundur) Pemilu Legislatif 2009 bakal milih anggota DPR, DPD, DPRD Provinsi, lan DPRD Kabupatèn/Kutha kanggo mangsa kalungguhan 2009-2014
Pilihan umum Présidhèn lan Wakil Présidhèn
Pilihan umum présidhèn lan wakil présidhèn (pilpres) pisanan dianakaké ing Pemilu 2004
"Artikel utama: Pilihan umum Indonésia 2004" Pemilu 2004
Pemilu 2004 minangka pemilu pisanan peserta bisa milih langsung présidhèn lan wakil présidhèn
Pamenang pilpres 2004 yaiku Susilo Bambang Yudhoyono
Pilpres iki dianakaké sajeroning rong puteran, amarga ora ana pasangan calon sing kasil bgéntukaké swara punjul 50%
Puteran kaloro milih présidhèn antara Yudhoyono lan Megawati lan sidané dimenangaké déning pasangan Yudhoyono-M
Suksèsi kakuwasan lumaku kanthi mulus lan dadi sajarah tumrap Indonésia sing durung naté ngalami genti kakuwasan tanpa huru-hara
Siji-sijiné cacat ing pagentèn kakuwasan iki yaiku ora rawuhé Megawati ing upacara pelantikan Yudhoyono minangka présidhèn